31998R1764
L 223/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1764/98 НА КОМИСИЯТА
от 10 август 1998 година
за изменение на Регламент (ЕО) № 1439/95 относно определяне на подробни правила за прилагане на Регламент (ЕИО) № 3013/89 на Съвета по отношение на вноса и износа на продукти в сектора на овчето и козето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3013/89 на Съвета от 25 септември 1989 г. относно общата организация на пазара на овче и козе месо (1), последно изменен от Регламент (ЕО) № 1589/96 (2), и по-специално член 9, параграф 2 и член 12, параграф 4 от него,
като има предвид, че Австралия и Нова Зеландия са определили нови органи за издаване на документи за произход; като има предвид, че приложение I към Регламент (ЕО) № 1439/95 на Комисията (3), последно изменен с Регламент (ЕО) № 2526/95 (4), следва съответно да се измени; като има предвид, че определянето от Австралия на новия орган за издаване на документи е в сила от 1 юли 1998 г., е целесъобразно документите, издадени от посочения орган, да се считат за валидни от тази дата;
като има предвид, че мерките, предвидени в настоящия регламент, са в съответствие със становището на Управителния комитет по овцете и козите,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1439/95 се изменя, както следва:
а)
органът „Australian Meat and Livestock Corporation“ се заменя от „Department of Primary Industries and Energy“;
б)
органът „New Zealand Meat Producers Board“ се заменя от „New Zealand Meat Board“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Член 1, буква а) се прилага от 1 юли 1998 г., а член 1, буква б) се прилага от 1 септември 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 август 1998 година.